
Descrierea sumară a investiției care se va realiza în cadrul proiectului ”Eficientizarea energetică a clădirii Liceului tehnologic Teodor Diamant, oraș Boldești-Scăeni”

Scopul Proiectului îl reprezintă creşterea eficienţei energetice a clădirilor Liceului tehnologic Teodor Diamant şi îmbunătăţirea calităţii mediului prin reducerea emisiilor de gaze cu efect de seră prin reducerea consumului anual de energie finală.
Obiectul Proiectului vizează modernizarea clădirilor Liceului, prin realizarea de investiţii pentru creşterea performanţei energetice a acestuia, respectiv:
– îmbunătăţirea izolaţiei termice a anvelopei clădirii (pereţi exteriori, ferestre şi uşi, planşeu peste ultimul nivel, planşeu peste subsol), a învelitorilor, precum şi a altor elemente de anvelopă care închid spaţiul climatizat al clădirii; 
– introducerea, reabilitarea şi modernizarea, după caz, a instalaţiilor pentru prepararea, distribuţia şi utilizarea agentului termic pentru încălzire şi a apei calde de consum, a sistemelor de ventilare şi climatizare, a sistemelor de ventilare mecanică cu recuperarea căldurii, inclusiv sisteme de răcire pasivă, precum şi achiziţionarea şi instalarea echipamentelor aferente şi racordarea la sistemele de încălzire centralizată, după caz;
– utilizarea surselor regenerabile de energie;
– implementarea sistemelor de management energetic având ca scop îmbunătăţirea eficienţei energetice şi monitorizarea consumurilor de energie (de exemplu, achiziţionarea, instalarea, întreţinerea şi exploatarea sistemelor inteligente pentru gestionarea şi monitorizarea oricărui tip de energie pentru asigurarea condiţiilor de confort interior);
– înlocuirea corpurilor de iluminat fluorescent şi incandescent cu corpuri de iluminat cu eficienţă energetică ridicată şi durată mare de viaţă, tehnologie LED, cu respectarea normelor şi reglementărilor tehnice;
– optimizarea calităţii aerului interior prin ventilaţie mecanică cu unităţi individuale sau centralizată, după caz, cu recuperare de energie termică pentru asigurarea necesarului de aer proaspăt şi a nivelului de umiditate, care să asigure starea de sănătate a utilizatorilor în spaţiile în care îşi desfăşoară activitatea;
– orice alte activităţi care conduc la îndeplinirea realizării scopului proiectului (înlocuirea circuitelor electrice, lucrări de demontare/montare a instalaţiilor şi echipamentelor montate consumatoare de energie, lucrări de reparaţii şi etanşări la nivelul îmbinărilor şi străpungerilor la faţade).
Liceul tehnologic Teodor Diamant este un imobil în suprafață de 9.657 mp, adresa orașul Boldești Scăeni, strada Bucovului, nr.6, județul Prahova, imobil format din teren și construcțiile:
· Construcția C1 –clădire liceu și cămin, Sp+P+3E, zidărie, planșee beton, acoperiș terasat cu hidroizolație, an construire 1966, Suprafața construită la sol 1348 mp (Tronson 1 Sp+P+3E și Tronson 2- P, 498 mp);
· Construcția C2 – clădire centrală termică, P, zidărie, planșeu, învelitoare hidroizolație, Suprafața construită la sol 50 mp;
· Construcția C3- sală de sport, P, construcție prefabricate, planșeu beton, acoperiș terasat cu hiroizolație, an construire 1979-1980 (conform HCL 13 din 2009 sala de sport s-a dat in folosinta in anul 1981);
· Construcția C4 – școală cu 6 săli de clasă, an construcție 2009.
Clădirile C1, C2, C3 prezintă multe degradări din lipsa reparațiilor și modernizării dar corpul C1-tronson 1 are fisuri provocate de cutremurul din 2016 care in prezent sunt vizibile. Analizând vizual clădirile și indicatorii R1, R2 si R3, expertul tehnic atestat consideră că Tronsonul 1 al corpului C1 se incadrează in clasa de risc seismic RsII, construcțiile care sub efectul cutremului de proiectare pot suferi degradări structurale majore, dar la care pierderea stabilității este puțin probabilă.
Corpurile C1 – tronson 2, C2 și C3 au fost incadrate in clasa de risc seismic RSIII, constructiile care sub efectul cutremului de proiectare pot prezenta degradari structurale care nu afecteaza semnificativ siguranta structurala, dar la care degradarile nestructurale pot fi importante.
Construcția C4 – școală cu 6 săli de clasă, an construcție 2009 – nu este eligibilă.
Pentru cele 3 clădiri incadrate in clasa RsIII se pot face lucrările de eficientizare energetică fără a se lua măsuri de consolidare dar pentru corpul C1 -tronson 1 sunt necesare măsuri de consolidare care se vor face impreună cu măsurile de eficientizare energetică.

Valoarea maximă eligibilă a obiectivului de investiţie ”Eficientizarea energetică a clădirii Liceului tehnologic Teodor Diamant, oraș Boldești-Scăeni” este în sumă de 2.350.096,98 lei fără TVA respectiv 2.796.615,41 lei (inclusiv TVA).

